KOMISIJOS REGLAMENTAS (EB) Nr. 1785/2005
2005 m. spalio 28 d.
iš dalies keičiantis Reglamentą (EEB) Nr. 1609/88 dėl numatomo galutinio termino priimant į saugyklą sviestą, parduodamą pagal Reglamentų (EEB) Nr. 3143/85 ir (EB) Nr. 2571/97 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
kadangi:
(1)
1997 m. gruodžio 15 d. Komisijos reglamento (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui (2), 1 straipsnyje numatyta, kad parduodamas sviestas yra sandėliuojamas iki nustatomos datos.
(2)
Atsižvelgiant į sviesto rinkos tendencijas ir sandėliuose saugomą jo kiekį, reikėtų pakeisti Komisijos reglamento (EEB) Nr. 1609/88 (3), 1 straipsnyje nurodytą datą, taikytiną Reglamente (EB) Nr. 2571/97 numatytam sviestui.
(3)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1609/88 1 straipsnio antra pastraipa keičiama taip:
„Reglamento (EB) Nr. 2571/97 1 straipsnio 1 dalies a punkte numatytas sviestas turi būti priimtas į saugyklą iki 2004 m. sausio 1 d.“.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 28 d.